দ্বিবার্ষিক এশীয় চারুকলা প্রদর্শনীর মাসব্যাপী এ-আয়োজনে বাংলাদেশসহ এশীয় অঞ্চলের শিল্পবোদ্ধা, দর্শকের মাঝে নতুন বন্ধন সূচিত হয়। কিন্তু ৫৩টি দেশের স্বল্পসংখ্যক কাজে কতটা সেসব দেশের সাম্প্রতিক শিল্পচর্চার অবস্থা অবগত হওয়া যায়, সে-প্রশ্ন থেকেই যায়। বাংলাদেশ শিল্পকলা একাডেমির এ-আয়োজন থেকে শিল্পের দর্শকরা এ-বার্তা পেয়ে যান যে, শিল্পকলা কোনো স্থানীয় ভাষা নয়, এটি বিশ্ববাসীর অভিন্ন ও একক ভাষা। শিল্পকলাই পারে পৃথিবীবাসীকে একমঞ্চে টেনে আনতে। বাংলাদেশ শিল্পকলা একাডেমির জাতীয় চিত্রশালায় গত ১ ডিসেম্বর শুরু হওয়া এ-প্রদর্শনী শেষ হয়েছে ৩১ ডিসেম্বর। 